Diari Oficial de la Generalitat Valenciana


Sumari del DOGV 6729, del 07-03-2012 (2012/2197)

RESOLUCIÓ de 21 de febrer de 2012, de la Conselleria d'Educació, Formació i Ocupació, per la qual es modifica la Resolució de 16 de desembre de 2011, de la Conselleria d'Educació, Formació i Ocupació, per la qual s'aprova el calendari de festes locals, retribuïdes i no recuperables en l'àmbit de la Comunitat Valenciana per a l'any 2012.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6729

Data del DOGV
:   07-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2197


Data del document
:   21-02-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * Gandia
    * Vistabella del Maestrat
    * Tavernes de la Valldigna
    * Agres
    * Alfara de la Baronia
    * Tavernes Blanques
    * Zorita del Maestrazgo
    * legislació
    * vacances retribuïdes
    * dia festiu

RESOLUCIÓ de 21 de febrer de 2012, de la Conselleria d'Educació, Formació i Ocupació, per la qual es modifica la Resolució de 16 de desembre de 2011, de la Conselleria d'Educació, Formació i Ocupació, per la qual s'aprova el calendari de festes locals, retribuïdes i no recuperables en l'àmbit de la Comunitat Valenciana per a l'any 2012. [2012/2197]  
Vistes les sol·licituds de modificació de les dates de festes locals per a l'any 2012 formulades pels ajuntaments dels municipis d'Alfara de la Baronia, Gandia, Tavernes Blanques, Tavernes de la Valldigna, Agres, Vistabella del Maestrazgo i Zorita del Maestrazgo.  
Els canvis pretesos pels ajuntaments són modificacions a partir de les dates que va establir en el seu moment la Conselleria d'Educació, Formació i Ocupació en la Resolució de 16 de desembre de 2011, per la qual s'aprova el calendari de festes locals, retribuïdes i no recuperables en l'àmbit de la Comunitat Valenciana per a l'any 2012, i es proposa que siguen substituïdes per les que indica esta resolució.  
  
Respecte a la proposta sol·licitada, i d'acord amb la normativa vigent en la matèria, hi és d'aplicació, en primer lloc, l'article 37.2 del text refós de la Llei de l'Estatut dels Treballadors, aprovat pel Reial Decret 1/1994, de 24 de març, el qual establix que:  
  
«Les festes laborals, que tindran caràcter retribuït i no recuperable, no podran excedir les catorze a l'any, de les quals dos seran locals.   
  
[...] Les comunitats autònomes, dins del límit anual dels catorze dies festius, podran assenyalar les festes que, per tradició, els siguen pròpies, i substituiran, per a això, les d'àmbit nacional que es determinen reglamentàriament i, en tot cas, les que es traslladen a dilluns [...].»  
  
Per la seua banda, l'article 46 del Reial Decret 2001/1983, de 28 de juliol, sobre regulació de la jornada de treball, jornades especials i descansos, declarat vigent per la disposició derogatòria única del Reial Decret 1561/1995, de 21 de setembre, sobre jornades especials de treball, expressa el següent:  
«Seran també inhàbils per al treball, retribuïts i no recuperables, fins a dos dies de cada any natural amb caràcter de festes locals que, per tradició, siguen pròpies de cada municipi, que seran determinats per l'autoritat laboral competent, a proposta del ple de l'ajuntament corresponent, i publicats en el butlletí oficial de la comunitat autònoma i, si és el cas, en el butlletí oficial de la província.»  
En virtut de la normativa vigent en la matèria, correspon a l'autoritat laboral competent, a proposta del ple de l'ajuntament corresponent, la determinació dels dies que tenen el caràcter de festes locals en el municipi corresponent.  
Els ajuntaments van fer les corresponents propostes a l'autoritat laboral, i el dia 28 de desembre de 2011 es van publicar (DOGV núm. 6680) els dies que s'havien de considerar inhàbils per al treball, retribuïts i no recuperables en les localitats esmentades, determinació que es va efectuar per mitjà de la Resolució de 16 de desembre de 2011.  
  
Els dies que es van declarar inicialment festa en els municipis no han transcorregut en el moment de dictar-se la present resolució. Cal remarcar que, per raons d'orde públic i de seguretat jurídica, són procedents les modificacions que es pretenen d'estes festes, aprovades en el seu moment a través de la Resolució de 16 de desembre de 2011, i les substitucions sol·licitades per les corporacions locals respectives.   
Vista la normativa aplicable en la matèria sobre regulació de jornada de treball, jornades especials i descansos, així com les altres d'aplicació pertinent, resolc:  
  
Primer  
Modificar la Resolució de 16 de desembre de 2011, de la Conselleria d'Educació, Formació i Ocupació, per la qual s'aprova el calendari de festes locals, retribuïdes i no recuperables en l'àmbit de la Comunitat Valenciana per a l'any 2012, a l'efecte de substituir les festes locals dels municipis d'Alfara de la Baronia, Gandia, Tavernes Blanques, Tavernes de la Valldigna, Agres, Vistabella del Maestrazgo i Zorita del Maestrazgo, i mantindre inalterada la Resolució de 16 de desembre de 2011 en la resta dels seus termes.  
  
Segon  
Declarar com a festivitats locals en els municipis d'Alfara de la Baronia, Gandia, Tavernes Blanques, Tavernes de la Valldigna, Agres, Vistabella del Maestrazgo i Zorita del Maestrazgo per a l'any 2012 els dies que s'exposen a continuació, i deixar sense efecte els aprovats en el seu dia mitjançant una resolució:  
  
  
  
Tercer  
La present resolució produirà efectes l'endemà de la publicació en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà recórrer potestativament en reposició, o bé es podrà presentar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la consellera d'Educació, Formació i Ocupació en el termini d'un mes a comptar de l'endemà de la publicació.  
b) El recurs contenciós administratiu s'haurà de presentar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
  
València, 21 de febrer de 2012.- La consellera d'Educació, Formació i Ocupació: María José Catalá Verdet.